Támogatják a hűtőházak és gombaházak építését - Profession.hu
Támogatják a hűtőházak és gombaházak építését
2018. július 09. Forrás: mti.hu, Profession.hu
180 agrárvállalkozást 18 milliárd forinttal támogatnak a gombaházak és hűtőházak építésében. Nézzük a részleteket!
180 agrárvállalkozás 18 milliárd forintos támogatással épít vagy fejleszt gombaházakat és hűtőházakat.
A Vidékfejlesztési programban a gombaházak és a hűtőházak közül elsőként valósult meg az országban a Hanság-Fertőmenti Zöldség-Gyümölcs Termelői Értékesítő Szövetkezet hűtőháza. A csornai fejlesztés mintegy 150 millió forint támogatással készült, 256 millió forintos összköltséggel. A fél év alatt felépült létesítmény összesen 450 tonna kapacitású. A Hanság-Fertőmenti Zöldség-Gyümölcs Termelői Értékesítő Szövetkezetnek jelenleg mintegy ötven tagja van, fő termékük az alma és a vöröshagyma, de termelnek káposztaféléket, gyökérzöldségeket és konzervipari paprikaféléket is.
A támogató program célja, hogy segítse azon vidéki agrárvállalkozásokat, amelyek a fejlesztésekkel munkahelyet teremtenek, hatékonyabbak és versenyképesebbek tudnak lenni. A korszerű beruházásokkal az energiafüggőségüket is csökkenteni tudják a vállalkozások.
A csornai beruházás során napelemeket is telepítettek a hűtőházra. A fejlesztésnek köszönhetően egész évben, folyamatosan tudják biztosítani az áruellátást a térségben, így pedig csökken a piaccal szembeni kiszolgáltatottság is.
Mindig érdemes az agrár szektorban kínálkozó munkalehetőségeket megnéznünk és pályáznunk végzettségünknek, munkatapasztalatunknak megfelelően.